પરંતુ નોટબંધીના કારણે ૧પ માળના હાઇરાઇઝ બિલ્ડિંગના માળ ઘટાડીને તેના આઠ માળ કરવાની તંત્રનું માર્ગર્શન સલાહ, સૂચના મેળવવા અમુક બિલ્ડરોએ નગર વિકાસ વિભાગની કચેરીના ફોન રણકતા કરી દીધા છે. અત્યારે તો શહેરના બોડકદેવ, થલતેજ અને વસ્ત્રાલ જેવા વિસ્તારોમાં ૧પ માળની હાઇરાઇઝ બિલ્ડિંગનાં નિર્માણ વધુ સંખ્યામાં થઇ રહ્યાં છે. જ્યારે નવા નિકોલ, નવા નરોડા, નવા મણિનગર, નવા ઓઢવ, વટવા, રામોલ, હાથીજણ, અસલાલી જેવા વિસ્તારોમાં મહદંશે આઠ માળનાં બિલ્ડિંગ બંધાઇ રહ્યાં છે. જોકે નોટબંધીની જાહેરાત બાદ અમુક બિલ્ડરોએ અગાઉના ૧પ માળના હાઇરાઇઝ બિલ્ડિંગને બદલે આઠ માળનાં બિલ્ડિંગના નિર્માણ પ્રત્યે ગંભીરતા દાખવી છે. એટલે નવેસરના રિવાઇઝડ પ્લાન વગેરેના સંદર્ભમાં મ્યુનિ. સત્તાવાળાઓને ફોન કે રૂબરૂ મળીને પૂછપરછનો દોર શરૂ કર્યો છે.